मधेश के अधिकारों को दिलाने का नाम पर कई मधेश केन्द्रित दलों ने मधेशी मोर्चा का गठन किया था। लेकिन धीरे धीरे यह बात साफ हो गई है कि मधेशी मोर्चा का निर्माण मधेश के अधिकारों को दिलाने के लिए नहीं बल्कि सिर्फसत्ता प्राप्ति के लिए ही हुआ था। पिछले कुछ महीनों से मोर्चा के नेताओं की भाषा, व्यवहार आचार विचार और उनके क्रियाकलापों को देखें तो आपको मालूम चल जाएगा कि जिन नेताओं ओ हमने अपने अधिकारों को दिलाने के लिए राजनैतिक जिम्मेवारी दी थी उसे उन नेताओं ने सत्ता के स्वार्थ में गिरवी रख दिया है। मधेश की मांग को या फिर यूं कहें कि मधेश के अधिकार को सुनिश्चित करने के लिए मोर्चा ने माओवादी के साथ जो चार सूत्रीय समझौता हुआ उसका उपयोग भी सिर्फसत्ता की बार्गेनिंग के लिए ही समय समय पर किया जाता है। र्ढाई करोड मधेशी जनता की भावनाओं के साथ मधेश केन्द्रित दल और उनके नेता जिस तरह से खिलवाड करते नजर आ रहे हैं उससे अब साफ हो गया है कि सत्ता की लिप्सा में व्यस्त हमारे नेता अब उस दल दल से शायद ही बाहर निकलें। संविधान सभा की चुनाव के परिणाम के बाद मधेशी दल को र्ढाई करोड मधेशी जनता ने चौथी शक्ति के रूप में चुनकर भेजा था। लेकिन व्यक्तिगत स्वार्थ और सत्ता सुख की प्राप्ति के लिए ही इस शक्ति का दुरूपयोग किया।